הפירנאים הם אזור ענק, אורכם כמעט פעם וחצי מדינת ישראל (תלוי איפה תוחמים אותם בדיוק), עשיר מבחינה תיירותית ובעל שונות גבוהה מאוד שתייר ישראלי שאינו מנוסה לא תמיד מבין. לא תמיד מומלץ למשל לנסות להקיף את כל הפירנאים, במקרים רבים מומלץ להתרכז באזור אחד או שניים. למשל הפירנאים של קטלוניה יכולים להיות אופציה נהדרת למי שמטייל בברצלונה  וקוסטה בראווה, ולהתרחק מזרחה לכיוון אראגון / הבאסקים יכול להיות לא כדאי, בוודאי אם באים לזמן קצר. באופן כללי, אפשר להינות מהפירנאים מיום אחד (טיול חד יומי מברצלונה, קוסטה בראווה וסאן סאבסטיאן) ועד ל10-14 יום בטיול מתגלגל או טיול כוכב.
למידע נוסף על תכנון חופשה בפירנאים לחצו כאן.